Hof beslis Unisa-aansoek nie dringendUnisa-kampus. Foto: Izelle Jacobs / Unisa Dié beslissing is egter suiwer op die kwessie van dringendheid van toepassing en nie op die meriete van Unisa se taalbeleid self nie. Volgens Alana Bailey, adjunk uitvoerende hoof van AfriForum, bepaal Unisa se nuwe beleid Afrikaans sal vanaf 2017 nie meer as onderrigmedium aan die universiteit gebruik word nie en Engels sal voortaan die enigste onderrigtaal wees. Bailey het gesê AfriForum wy nou alle aandag daaraan om te verseker die aansoek teen die taalbeleid word so spoedig moontlik aangehoor, sodat voornemende studente, wat vir modules wat in Afrikaans aangebied word vir 2017 wil registreer, uitsluitsel oor hul opsies kan kry. “Ons moedig die voornemende studente intussen aan om waar moontlik vir Afrikaanse onderrig te registreer,” voeg Bailey by. Drie hooggeregshofregters het op 21 Julie 2016 uitspraak gelewer dat die Universiteit van die Vrystaat ŉ plig het om meertalige onderwys aan te bied, dat Afrikaans op geen wyse as onderrigmedium afgeskaal mag word nie en dat meer inheemse tale gehelp moet word om tot die vlak van akademiese funksionaliteit te ontwikkel. “AfriForum meen dieselfde geld wat Unisa betref, net nóg meer so, omdat Unisa ŉ studentegemeenskap bedien wat dikwels geen ander toegang tot tersiêre onderrig kan oorweeg nie,” het Bailey gesê.